พระราชกฤษฎีกาจัดตั้งเทศบาลเมืองบ้านพรุพ.ศ. ๒๕๔๕ ภูมิพลอดุลยเดชป.ร.ให้ไว้ ณวันที่ ๑ มิถุนายน พ.ศ. ๒๕๔๕เป็นปีที่๕๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองบ้านพรุโดยเปลี่ยนแปลงฐานะเทศบาลตำบลบ้านพรุในอำเภอหาดใหญ่ จังหวัดสงขลา เป็นเทศบาลเมืองบ้านพรุอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยและมาตรา ๑๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๑๑) พ.ศ. ๒๕๔๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองบ้านพรุ พ.ศ. ๒๕๔๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลบ้านพรุในอำเภอหาดใหญ่ จังหวัดสงขลา เป็นเทศบาลเมืองมีชื่อว่า เทศบาลเมืองบ้านพรุมาตรา ๔ ให้กำหนดเขตเทศบาลเมืองบ้านพรุไว้ดังนี้หลักเขตที่ ๑ ตั้งอยู่ตรงจุดที่ริมทางหลวงแผ่นดินหมายเลข ๔สายกรุงเทพมหานคร - สะเดา (คลองพรวน) ฟากตะวันตก ตัดกับริมทางหลวงแผ่นดินหมายเลข๔๓ สายรัตภูมิ (บ้านคูหา) - ยะรัง ฟากเหนือด้านเหนือจากหลักเขตที่ ๑เป็นเส้นเลียบริมทางหลวงแผ่นดินหมายเลข ๔๓ สายรัตภูมิ (บ้านคูหา) - ยะรัง ฟากเหนือ ไปทางทิศตะวันออกเฉียงใต้ ถึงหลักเขตที่ ๒ซึ่งตั้งอยู่ห่างจากแนวศูนย์กลางทางหลวงแผ่นดินหมายเลข ๔ สายกรุงเทพมหานคร - สะเดา(คลองพรวน) ฟากตะวันออก ตามแนวเส้นขนาน เป็นระยะประมาณ ๑,๐๐๐ เมตรด้านตะวันออกจากหลักเขตที่ ๒ เป็นเส้นขนานกับแนวศูนย์กลางทางหลวงแผ่นดินหมายเลข๔ สายกรุงเทพมหานคร - สะเดา (คลองพรวน) ฟากตะวันออก เป็นระยะประมาณ ๑,๐๐๐ เมตร ไปทางทิศตะวันตกเฉียงใต้ถึงหลักเขตที่ ๓ ซึ่งตั้งอยู่ตามแนวเส้นตั้งฉาก เป็นระยะประมาณ ๑,๐๐๐ เมตรกับศูนย์กลางทางหลวงแผ่นดินหมายเลข ๔ สายกรุงเทพมหานคร - สะเดา (คลองพรวน)ตรงจุดที่ห่างจากศูนย์กลางสะพานข้ามคลองหมอ ไปทางทิศใต้ ตามแนวศูนย์กลางทางหลวงแผ่นดินหมายเลข๔ สายกรุงเทพมหานคร - สะเดา (คลองพรวน) เป็นระยะประมาณ ๑,๕๐๐ เมตรด้านใต้จากหลักเขตที่ ๓เป็นเส้นตั้งฉากกับศูนย์กลางทางหลวงแผ่นดินหมายเลข ๔ สายกรุงเทพมหานคร - สะเดา(คลองพรวน) ไปทางทิศตะวันตก ผ่านทางหลวงแผ่นดินหมายเลข ๔ สายกรุงเทพมหานคร - สะเดา(คลองพรวน) ถึงหลักเขตที่ ๔ ซึ่งตั้งอยู่บนแนวเส้นแบ่งเขตระหว่างตำบลบ้านพรุกับตำบลทุ่งลานด้านตะวันตกจากหลักเขตที่ ๔ เป็นเส้นเลียบตามแนวเส้นแบ่งเขตระหว่างตำบลบ้านพรุกับตำบลทุ่งลานไปทางทิศตะวันตกเฉียงเหนือ ผ่านถนน รพช.สข. ๑๑๐๗๖ บ้านโป๊ะหมอ - บ้านหรั่ง ถึงหลักเขตที่๕ ซึ่งตั้งอยู่ห่างจากแนวศูนย์กลางถนน รพช.สข. ๑๑๐๗๖ บ้านโป๊ะหมอ - บ้านหรั่งฟากเหนือ ตามแนวเส้นขนาน เป็นระยะประมาณ ๒๐๐ เมตรจากหลักเขตที่ ๕ เป็นเส้นขนานกับแนวศูนย์กลางถนนรพช.สข. ๑๑๐๗๖ บ้านโป๊ะหมอ - บ้านหรั่ง ฟากเหนือเป็นระยะประมาณ ๒๐๐ เมตร ไปทางทิศตะวันออกเฉียงเหนือ ถึงหลักเขตที่ ๖ซึ่งตั้งอยู่ห่างจากแนวศูนย์กลางทางหลวงแผ่นดินหมายเลข ๔ สายกรุงเทพมหานคร - สะเดา(คลองพรวน) ฟากตะวันตก ตามแนวเส้นขนาน เป็นระยะประมาณ ๑,๔๐๐ เมตรจากหลักเขตที่ ๖ เป็นเส้นขนานกับแนวศูนย์กลางทางหลวงแผ่นดินหมายเลข๔ สายกรุงเทพมหานคร - สะเดา (คลองพรวน) ฟากตะวันตก เป็นระยะประมาณ ๑,๔๐๐ เมตร ไปทางทิศตะวันออกเฉียงเหนือถึงหลักเขตที่ ๗ ซึ่งตั้งอยู่บนแนวเส้นแบ่งเขตระหว่างตำบลบ้านพรุกับตำบลคอหงส์จากหลักเขตที่ ๗ เป็นเส้นเลียบตามแนวเส้นแบ่งเขตระหว่างตำบลบ้านพรุกับตำบลคอหงส์ไปทางทิศตะวันออกเฉียงเหนือ บรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองบ้านพรุ พ.ศ. ๒๕๔๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลตำบลบ้านพรุซึ่งจัดตั้งขึ้นโดยพระราชกฤษฎีกาจัดตั้งเทศบาลตำบลบ้านพรุอำเภอหาดใหญ่ จังหวัดสงขลา พ.ศ. ๒๕๓๖ มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองบ้านพรุ จึงจำเป็นต้องตราพระราชกฤษฎีกานี้ชไมพร/แก้ไข๑๗ กรกฎาคม๒๕๔๕ปิติวรรณ/ปรับปรุง๑๔ เมษายน ๒๕๖๓ปาจรีย์/ตรวจ๖ ตุลาคม ๒๕๖๓[๑] ราชกิจจานุเบกษาเล่ม ๑๑๙/ตอนที่ ๕๓ ก/หน้า ๓/๖ มิถุนายน ๒๕๔๕